ยอด นครนายก

ยอด นครนายก  เป็นนักแสดงตลกชาวไทยซึ่งเอกลักษณ์ประจำตัวคือหัวล้าน มีชื่อจริงว่า สมัคร ผลประเสริฐ เกิดเมื่อปี พ.ศ. 2492 ที่อำเภอบ้านนา จังหวัดนครนายก จบการศึกษาจากการศึกษานอกโรงเรียน และมหาวิทยาลัยปทุมธานี
== ประวัติ ==
ยอดเป็นบุตรของคุณพ่อสมาน ผลประเสริฐและคุณแม่จำปี ผลประเสริฐ โดยครอบครัวทำอาชีพตัดใบตองขาย ในวัยเด็กฐานะยากจนมากไม่สามารถเรียนต่อได้จนจบแค่ป.4 จากโรงเรียนเอี่ยมประดิษฐ์ภายหลังไปทำหน้าที่ขึ้นฉากลิเกร้องเพลงหน้าเวทีลิเกกับคณะบัวสุวรรณต่อมาได้เข้าสู่คณะลูกไทยซักพัก ยอดได้เข้าสู่วงการลูกทุ่งกับวงศรีไพร ลูกราชบุรี / ผ่องศรี วรนุช / ศรชัย เมฆวิเชียร
== เข้าสู่วงการบันเทิง ==
เข้าสู่วงการปี พ.ศ. 2507 โดยอยู่วงดนตรีลูกทุ่ง และ เริ่มเล่นตลกคาเฟ่จากคณะสี่ดาว สมาชิกประกอบด้วย แดน บุรีรัมย์ ยอด นครนายก ตุ๊ยตุ๋ย น้ำเชื่อมหยด และ ศรีแพร ต่อมาตั้งคณะรวมดาว ประมาณปี 2530 ประกอบด้วย ยอด ตุ๊ยตุ๋ย ยาว ดาร์กี้ โย่ง อยู่ด้วยกันได้ 3 ปี ยาว โย่ง ไปตั้งคณะ จึงเปลี่ยนเป็นคณะ ยอด นครนายก และ มีผลงานการแสดงต่าง ๆ มากมายและได้นำ แดง บิ๊กโจ๊ก / แจ๊ค นครพนม / โชเลย์ ดาวร้ายหรือ นงค์ เชิญยิ้มและเตี้ย พิจิตรมาร่วมคณะ ก่อนที่จะแยกย้ายไปอีกก่อนที่จะได้ ดาร์กี้ ขี้เมากลับมาอีกครั้งแต่อยู่ได้มานานทีมแตกไปเลยยุบทีมคณะตลกไปในช่วงปี 2551 รวมถึงเคยเป็นอาสาสมัครของมูลนิธิป่อเต็กตึ๊งนานถึง 20 ปีด้วย
== การทำงานการเมือง ==
ยอดยังเป็นนักการเมืองในท้องถิ่นของจังหวัดปทุมธานี โดยเข้าสู่วงการการเมืองท้องถิ่นเมื่อประมาณ ปี พ.ศ. 2535 โดยเป็นรองนายกเทศมนตรีเทศบาลเมืองคูคต จ.ปทุมธานี โดยมีนายประเทือง โนทะกะ เป็นนายกในสมัยนั้น รวมไปถึงยังเป็นรองนายกเทศมนตรีเมืองคูคต อำเภอลำลูกกา มาแล้ว 5 สมัยอีกด้วย
== ชีวิตส่วนตัว ==
เคยผ่านการสมรสมาแล้ว 2 ครั้ง มีบุตรทั้งหมด 4 คน ภรรยาคนปัจจุบัน ชื่อ วรรณทิพย์ ขุนทิพย์แสง เป็นข้าราชการระดับ 6 ของเทศบาลเมืองคูคต โดยทำพิธีสมรสไปเมื่อต้นปี พ.ศ. 2552 และในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งเป็น ส.ส. ในเขต 6 จังหวัดปทุมธานี สังกัดพรรคประชาธิปัตย์ด้วย แต่ไม่ได้รับการเลือกตั้ง หลังจากนั้นจึงไปรับหน้าที่เป็นพิธีกรให้กับช่องทีวีดาวเทียมบลูสกายแชนแนล โดยเป็นพิธีกรในรายการ "สน.อาสา" คู่กับมัลลิกา บุญมีตระกูล เป็นบางครั้ง และเคยเป็นพิธีในรายการ "ข่าวบ่ายคลายเครียด" คู่กับ หยอง ลูกหยี และกล้วย เชิญยิ้ม รวมไปถึงยังเคยขึ้นเวที กปปส. อีกด้วย
ต่อมาได้มีการเปลี่ยนแปลงผู้บริหารของเทศบาลฯ ยอดตกงานเรื่อยมา จนกระทั่งหายไปจากหน้าจอทีวี ก่อนมาเป็นข่าวอีกครั้งถึงชีวิตที่ตกอับ ไม่มีงานทำ ซึ่งเป็นผลพวงมาจากสุขภาพร่างกายที่ไม่แข็งแรงอันเนื่องมาจากอาการโรคประจำตัวเส้นเลือดในสมองตีบ, ความดันโลหิตสูงอีกด้วย โดยยอดได้ย้ายมาอาศัยอยู่ที่บ้านน้องสาว หลังยกบ้านที่เคยอยู่ให้กับลูก โดยมีรายได้จากเบี้ยยังชีพคนชราเดือนละ 600 บาท ขณะที่ภรรยาคนปัจจุบันก็ส่งเงินมาให้ใช้จ่ายบ้าง
== ปั้นปลายชีวิต ==
วันที่ 23 สิงหาคม พ.ศ. 2565 บิณฑ์ และเอกพันธ์ บรรลือฤทธิ์ ได้เข้าเยี่ยมอาการของยอดซึ่งขณะนั้นป่วยติดเตียงอยู่ที่บ้านพัก แล้วลูกสาวของยอดก็ได้ให้บิณฑ์และเอกพันธ์รับยอดไปรักษาที่บ้านพักสุขสุดท้าย จังหวัดนนทบุรี โดยกำหนดในวันที่ 26 สิงหาคม แต่ยอดก็เสียชีวิตลงก่อนในวันที่ 24 สิงหาคม เวลา 13:10 น. ทั้งนี้ ญาติติดใจสาเหตุการเสียชีวิตจึงส่งศพของยอดไปชันสูตรก่อนที่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ อำเภอองครักษ์ จังหวัดนครนายก แล้วจึงจะนำกลับมาประกอบพิธีทางศาสนาอีกครั้ง
==ผลงานภาพยนตร์==
2522 แดร๊กคูล่าต๊อก
2523 ผู้ใหญ่มากับทุ่งหมาเมิน
2524 แก้วกาหลง
2524 หมามุ่ย
2524 เขยขัดดอก
2524 ขบวนการแก้จน
2525 ดอกฟ้ากับเด็กวัด
2525 คุณนายซาอุ
2525 แม่หอยหลอด
2526 ไอ้แก้วไอ้ทอง
2526 กุ๊กมือเก่า
2526 ม.6
2526 ไอ้ขี้เมา
2526 เสน่ห์นักร้อง รับบท ยอด
2526 นักเลงตราควาย
2526 อีสาวบ้านไร่
2527 7 ทโมน
2527 สาวน้อยร้อยรัก
2527 เสน่ห์นางพราย
2527 เสน่ห์สาวใช้
2527 เดชผีดิบ
2527 สาวใจแตก
2527 ผีเอ๊าะ เอ๊าะ
2527 บ้านสีดอกรัก รับบท ยอด
2527 รักต้องโกย
2527 ผ่าโลกบันเทิง
2527 อภินิหารน้ำมันพราย
2527 อิทธิฤทธิ์น้ำมันพราย
2527 ไม้เรียวหัก
2527 ที่รักจ๋า
2527 นักสู้หน้าเซ่อ
2527 นางพรายคะนองรัก
2527 ทหารเกณฑ์ผลัด 2 รับบท ทหาร
2527 สิงห์รถบรรทุก 2
2527 ทหารเกณฑ์เจอผี รับบท ทหาร
2527 เสือกัดสิงห์
2527 ลูกหนี้ทีเด็ด
2528 ครูข้าวเหนียว
2528 นางนาค ภาคพิสดาร
2528 แม่หมอน้ำมันพราย
2528 ระฆังผี
2528 หนึ่งในล้าน
2528 3 สิงห์เมืองนคร
2528 กองพันทหารหญิง รับบท กองพันทหาร
2528 ที่รัก เธออยู่ไหน
2528 บัวตูมบัวบาน
2528 จอมเมฆินทร์
2528 เจ้าแม่ตะเคียนทอง
2528 นักรบ 3 สลึง รับบท นักรบ
2528 ไกลปืนเที่ยง
2528 คนในซอย
2529 เก่ง เฮง โหด
2529 ขุมทองนรก
2530 โลงแตก
2530 แม่นาค30
2530 เดชอีลำยอง
2530 พรายตะเคียน
2530 พี่น้อง 2 แสง
2531 ดาวอาถรรพ์
2531 ผมรักคุณนะ
2532 ตัวกูผู้ชนะ
2533 พรายคะนอง
2533 ต้นตระกูลปอบ
2533 ล้างเผ่าพันธุ์โคตรผีปอบ
2533 หนุก
2533 ตะเคียนคู่
2533 กระสือกัดปอบ รับบท ไอ้ดำ
2533 ข้ามาจากสวรรค์
2533 7 ป่าช้า
2533 เจ้าพ่อ
2534 กะหัง รับบท พ่อของอร
2534 ปอบผีฟ้า
2534 มันขึ้นมาจากโลง
2535 สัญญาใจ แม่นาคพระโขนง รับบท ไอ้ก้อง
2536 ทหารเกณฑ์บานฉ่ำ รับบท ทหาร
2537 แม่นาคพระโขนง
2546 ดึก ดำ ดึ๋ย
2549 กระสือวาเลนไทน์
=== ละครโทรทัศน์ ===
=== ผลงานละครชุด ===
=== ผลงานซิตคอม ===
โคกคูนตระกูลไข่ (2546–2550)
===วิดีโอ ซีดี ภาพยนตร์===
คุ้งตะเคียน
ฮาอย่าทำข้อย
==อ้างอิง==
==แหล่งข้อมูลอื่น==
ไทยฟิล์ม
นักแสดงชาวไทย
นักแสดงตลกไทย
บุคคลจากอำเภอบ้านนา
นักการเมืองไทย
พรรคประชาธิปัตย์
บุคคลจากมหาวิทยาลัยปทุมธานี
นักแสดงลิเก
พิธีกรชาวไทย